钦定古今图书集成/明伦汇编/闺媛典/第237卷 > 王廷试继妻王氏
## 钦定古今图书集成/明伦汇编/闺媛典/第237卷 > 王廷试继妻王氏

按《济南府志》：“王氏，淄川人。参政讷言侄女。年十六，为
检校王廷试继室。五年，廷试殁，氏所生子应新甫襁
褓，前室一子亦幼。族人利其有，逼氏改嫁，诬讼试死
不明。氏抱儿置对，大义侃侃。儿复嬉戏，无惧色。令奇
之，诃遣族人去。儿稍长，延师课之。师过刻，鞭扑无度，
氏心痛焉。然必显责儿过，俟熟寐，抚其痕而泣。应新”
年十五而采芹，十八食饩，十九入棘闱，仅以岁贡授
东光学博，升满城令。氏年八十而卒。